Empire of the Sun a zo ur film sevenet gant Steven Spielberg ( c ' hwi oar , eus ar re " sorc ' henet gant ar brezelioù on " ) gant Christian Bale bihan , pa na huche ket c ' hoazh war e genseurted moarvat . Bon , bezomp sirius . E Shangai emañ James hag e familh o chom , evel kalz saozon , e veve ur vuhez plijus du - hont . Betek na vefe disklaeriet ar brezel gant japaniz e 1941 . E kreiz an engrouez spontet e koll James roud e familh . Kavout a ra daou amerikan a " sikour " anezhañ met tapet e vefont ha kaset en ur c ' hamp bodañ evit Soazon , Amerikaned hag all . Adalek neuze e tiviz James sikour an holl a vev gantañ evit aesaat o buhez pemdez . Plijus kenañ eo ar film a - drugarez da dudenn James , ur bugel hag a zo rediet d ' en em zibab . Dipitet e vez gant emzalc ' h tud vras zo met kenderc ' hel a ra d ' ober traoù , da vont war - raok . Fentus eo ivez e doare da welet ar brezel evel un dra vrav er penn - kentañ abalamour d ' e garantez evit ar c ' hirri - nij . Bamet eo rak teknologiezh ar vlenerien japanad hag eveljust ne gompren ket pegen spontus eo ar pezh a c ' hoarvez . Ur gwir haroz filmoù ar bloavezhioù 80 , huñvreer hag oberour ^ ^ Tammoù bamus gant engrouezioù bras , kirri - nij hag all a zo ivez . Ur sapre film brezel a chom denel .